Neuvoston asetus (ETY) N:o 3719/81, annettu 21 päivänä joulukuuta 1981, viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta



Virallinen lehti nro L 373 , 29/12/1981 s. 0005 - 0007

Suomenk. erityispainos Alue 3 Nide 14 s. 0101

Espanjank. erityispainos: Luku 03 Nide 23 s. 0252

Ruotsink. erityispainos Alue 3 Nide 14 s. 0101

Portugalink. erityispainos: Luku 03 Nide 23 s. 0252



NEUVOSTON ASETUS (ETY) N:o 3719/81, annettu 21 päivänä joulukuuta 1981, viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että vuoden 1979 liittymisasiakirjan 22 artiklan soveltamiseksi olisi muutettava viininviljelyaloja koskevien tilastotietojen keruusta 5 päivänä helmikuuta 1979 annettu asetus (ETY) N:o 357/79(), sellaisena kuin se on viimeksi muutettuna asetuksella (ETY) N:o 1992/80(), kyseisen asiakirjan liitteessä II määriteltyjen suuntaviivojen mukaisesti, asetuksen (ETY) N:o 357/79 1 artiklan 1 kohdan mukaan asianomaiset jäsenvaltiot tekevät joka kymmenes vuosi viininviljelyaloja koskevan perustutkimuksen ja vuosittain välitutkimukset; odottamattomien vaikeuksien takia yhdessä jäsenvaltiossa ei ole voitu tehdä ensimmäistä viininviljelyalojen perustutkimusta säädetyssä määräajassa; sen vuoksi tälle jäsenvaltiolle on myönnetty vuoden lykkäys määräaikoihin; tämä lykkäys on osoittautunut riittämättömäksi uusien kansallisesta lainsäädännöstä johtuvien vaikeuksien vuoksi; sen vuoksi olisi myönnettävä tälle jäsenvaltiolle vielä yhden vuoden lykkäys määräpäiviin, joihin mennessä tämän tutkimuksen on valmistuttava ja tulokset toimitettava komissiolle, ja olisi säädettävä yhteisön osallistumisesta Kreikalle ensimmäisen perustutkimuksen tekemisestä aiheutuviin kustannuksiin, ON ANTANUT TÄMÄN ASETUKSEN: 1 artikla Muutetaan asetus (ETY) N:o 357/79 seuraavasti: 1. Korvataan 1 artiklan 1 kohdan toinen alakohta seuraavasti: "Ensimmäinen perustutkimus Italiassa voidaan kuitenkin tehdä lokakuun 31 päivään 1982 mennessä ja se koskee tilannetta viinivuoden 1981/1982 raivausten ja istutusten jälkeen. Ensimmäinen välitutkimus tässä jäsenvaltiossa on tehtävä vuonna 1984 ja se koskee viinivuosien 1982/1983 ja 1983/1984 aikana tapahtuneita muutoksia."2. Korvataan 1 artiklan 2 kohta seuraavasti: "2. Viinivuosi on asetuksen (ETY) N:o 337/79 5 artiklan 4 kohdan perusteella vahvistettu vuosi."3. Lisätään 4 artiklan 3 kohdan ensimmäisen luetelmakohdan jälkeen seuraava: "- Kreikan osalta: liitteessä tarkoitetut viinialueet."4. Korvataan 5 artiklan 4 kohdan toinen alakohta seuraavasti: "Italia voi kuitenkin toimittaa tämän kuvauksen 30 päivään kesäkuuta 1983 mennessä."5. Korvataan 6 artiklan 1 kohta seuraavasti: "1. Asianomaisten jäsenvaltioiden on ilmoitettava komissiolle jokaisen viinivuoden osalta, alkaen viinivuodesta 1979/1980 ja Italian ja Kreikan osalta alkaen viinivuodesta 1982/1983, keskimääräiset hehtaarisadot hehtolitroina rypälemehua tai viiniä tai desitonneina rypäleitä, jotka on saatu niiltä viininviljelyaloilta, joilla viljellään viininvalmistukseen käytettäviä rypälelajikkeita, eriteltyinä 2 kohdassa tarkoitettujen satoluokkien mukaan."6. Korvataan 6 artiklan 5 kohta seuraavasti: "5. Asianomaisten jäsenvaltioiden on ilmoitettava komissiolle jokaisen viinivuoden osalta, alkaen viinivuodesta 1979/1980 ja Italian ja Kreikan osalta viinivuodesta 1982/1983, eriteltyinä maantieteellisen yksikön mukaan, arviot niiden viinirypäleiden, rypälemehun tai viinien keskimääräisestä luonnollisesta alkoholipitoisuudesta tilavuusyksikköä kohti joko tilavuusprosentteina tai Oechsle-asteena, jotka on saatu aloilta, joilla viljellään viininvalmistukseen käytettäviä rypälelajikkeita, jotka on tarkoitettu seuraavien viinien tuotantoon: - tma-laatuviinit, - muut viinit: - mukaan lukien viinit, jotka on käytettävä tiettyjen juotavaksi tarkoitettujen, alkuperänimityksin varustettujen alkoholijuomien valmistukseen."7. Korvataan 6 artiklan 6 kohta seuraavasti: "6. Edellä 1 ja 5 kohdassa tarkoitetut vuosittain ilmoitettavat tiedot on toimitettava ennen kutakin viinivuotta seuraavan huhtikuun 1 päivää. Edellä 2 kohdassa tarkoitettuja satoluokkia koskevat tiedot on toimitettava 4 artiklan 1 kohdassa säädetyssä määräajassa. Edellä 3 kohdassa tarkoitetut keskimääräisten hehtaarisatojen kehitystä koskevat arviot on toimitettava: - ensimmäisen kerran 1 päivään lokakuuta 1981 mennessä ja Italian ja Kreikan osalta 1 päivään lokakuuta 1984 mennessä; - sen jälkeen joka viides vuosi huhtikuun 1 päivään mennessä, lukuun ottamatta Italiaa ja Kreikkaa koskevaa toista arviota, joka on toimitettava kahden vuoden kuluttua."8. Korvataan 8 artiklan 2 kohta seuraavasti: "2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Komitea tekee päätökset sellaisella 45 äänen enemmistöllä, joka saadaan kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen."9. Korvataan 9 artikla seuraavasti: "9 artikla Yhteisö kattaa viinivuoden 1978/1979 ja Italian ja Kreikan osalta viinivuoden 1981/1982 jälkeistä tilannetta koskevan perustutkimuksen kustannukset vahvistettavalla kiinteällä summalla."10. Täydennetään liitettä tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1981. Neuvoston puolesta Puheenjohtaja N. RIDLEY () EYVL N:o C 261, 13.10.1981, s. 6 () Lausunto on annettu 16 päivänä joulukuuta 1981. () EYVL N:o L 54, 5.3.1979, s. 124 () EYVL N:o L 195, 29.7.1980, s. 10 LIITE Luettelo 4 artiklan 3 kohdassa tarkoitetuista viinialueista KREIKKA 1. Keski-Kreikka ja Euboia 2. Peloponnesos 3. Joonianmeren saaret 4. Epeiros 5. Thessalia 6. Makedonia 7. Traakia 8. Aigeanmeren saaret 9. Kreeta